Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, merkataritza-erabilerako behe solairuak etxebizitza bihurtzeko egindako edo aurreikusitako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Duela gutxi ezagutu dugu irisgarritasuna dela-eta laguntza-premia handiak dituzten pertsonentzat egokitutako alokairuko lehen etxebizitza ireki dela. Jarduera horren bidez, merkataritza-erabilera zeukan beheko solairu bat etxebizitza bihurtu da.

Antzeko zein beste jarduketa egin ditu edo egiteko asmoa du zure departamentuak hasiera batean merkataritza-erabilera aurreikusita zuten beheko solairuak egokitzeko eta etxebizitza bihurtzeko? Zer irizpiderekin eta zer helbururekin egiten dira jarduera horiek?

Iruñean, 2020ko martxoaren 9an

Foru parlamentaria: Ana Ansa Ascunce